‘आयोगबाट पत्र पठाउँदा अभिलेखका रूपमा राखिने चलानी किताबमा दर्ता नम्बर २२४७ देखि ५२ सम्मका अंक केरमेट र फेरबदल गरिएको छ,’ स्रोतले भन्यो । २०७२ असोज मसान्तमा आयोगको कार्यावधि सकिएको थियो । तर त्यस दिन केही पाना खाली राखेर पछिको मितिमा पनि फाइल दर्ता र चलानी भएको थियो । दर्ता नम्बर राख्ने क्रममा केहीमा नमिलेपछि अंकका पछाडि ‘क, ख, ग’ राखेर समेत मिलाइएको कान्तिपुरलाई प्राप्त कागजातमा देखिन्छ ।
